pedro makati at di gumagamit ng maraming bagay: kailan may hindi naliligo ni hindi tumitikim ng baboy, sapagkat sang ayon sa sabi niyay hindi kumakain noon ang mga kastila at dahil din sa katwirang iyon ay hindi kumakain ng kanin, patis ni bagoong, kahit na siya mamatay ng gutom at magtulo ang kaniyang laway. lahat ng galing sa europa, bulok naiimbak, ay masarap na masarap sa kaniya, at may isang buwan pa lamang na iniligtas siya ni basilio sa isang pamamaga ng sikmura: kumain ng isang pasopasoang kelwa upang ipakilalang siyay europeo! nang mga sandaling iyon ay nagsimula ang orkesta sa pagtugtog ng isang balse. nakikita mo ang ginoong iyan? iyang payagot na bibiling biling ang ulo at naghahanap na siyay batiin? iyan ang bantog na gobernador sa pangasinan, isang taong hindi makakain kapag may isang indio na hindi nagpugay sa kaniya. kaunti nang mamatay kung di nalagda ang bando ng pagpupugay na siyang sanhi ng kaniyang kabantugan. kaawa awang tao!